**Z A P I S N I K**

**s 23. sjednice Gradskog vijeća Grada Skradina**

 **23.** sjednica Gradskog vijeća Grada Skradina održana je u četvrtak 15. (petnaestog) prosinca 2016.g. u Uredu gradonačelnika, s početkom u 10,30 sati.

 Sjednicom je ravnala predsjednica Gradskog vijeća Grada Skradina Katarina Šošić. Pozdravivši nazočne izvršila je prozivku vijećnika. Utvrdila je kako je sjednici od ukupno 14 vijećnika nazočno 9, te da postoji kvorum za pravovaljano odlučivanje. Sjednici su nazočni: Luka Matić, Miranda Miroslava Paić, Antonio Periša, Tome Računica, Leonard Radnić, Zoran Sladić, Dragan Smolić, Katarina Šošić i Kristina Vlaić Bubalo.

 Sjednici nisu nazočni: Branko Dragović, Milenko Milović, Marko Rajčić (opr.ods.) Šime Sladić i Marin Žižić.

 Sjednici su nazočni gradonačelnik Grada Skradina Nediljko Dujić i zamjenik gradonačelnika Nikola Milović.

 Predsjednica Gradskog vijeća Grada Skradina Katarina Šošić navela je kako je za sjednicu predložen dnevni red s 17 točaka, te predlaže slijedeću izmjenu i dopunu dnevnog reda:

* Kao 1. točka dnevnog reda predlaže se:

„Izvješće o stavljanju mandata vijećnika u mirovanje iz osobnih razloga i određivanju zamjenika“.

Slijedom navedenog predložene točke dnevnog reda navedene u pozivu za 23. sjednicu Gradskog vijeća Grada Skradina pomjeraju se za jedno mjesto (točka 1. prelazi pod točku 2. i tako redom do kraja).

Kako više nije bilo prijedloga za izmjenu i dopunu dnevnog reda, predsjednica Gradskog vijeća Grada Skradina Katarina Šošić stavila je na glasovanje predloženu izmjenu i dopunu dnevnog reda, te je ista jednoglasno usvojena. Potom je stavila na glasovanje cjelokupno predloženi dnevni red, te je isti jednoglasno usvojen

 Za raspravu i odlučivanje utvrđen je slijedeći

**D N E V N I R E D**

1. Izvješće o stavljanju mandata vijećnika u mirovanje iz osobnih razloga i određivanju zamjenika.
2. Prijedlog III Izmjena i dopuna Proračuna Grada Skradina za 2016.g.
3. Prijedlog Izmjena i dopuna Programa gradnje objekata i uređaja komunalne infrastrukture na području Grada Skradina u 2016.g. (II)
4. Prijedlog Izmjena i dopuna Programa održavanja komunalne infrastrukture na području Grada Skradina u 2016.g. (II)
5. Prijedlog Izmjena i dopuna Programa javnih potreba u kulturi na području Grada Skradina za 2016.g. (II)
6. Prijedlog Izmjena i dopuna Programa javnih potreba u športu na području Grada Skradina za 2016.g. (I)

-2-

1. Prijedlog Izmjena i dopuna Programa pomoći socijalno ugroženim osobama na području Grada Skradina za 2016.g. (II)
2. Prijedlog Proračuna Grada Skradina za 2017.g. s Projekcijom Proračuna Grada Skradina za 2017.g.-2019.g.
3. Prijedlog Plana razvojnih programa 2017.g.-2019.g.
4. Prijedlog Odluke o izvršenju Proračuna Grada Skradina za 2017.g.
5. Prijedlog Programa gradnje objekata i uređaja komunalne infrastrukture na području Grada Skradina u 2017.g.
6. Prijedlog Programa održavanja komunalne infrastrukture na području Grada Skradina u 2017.g.
7. Prijedlog Programa javnih potreba u kulturi na području Grada Skradina za 2017.g.
8. Prijedlog Programa javnih potreba u športu na području Grada Skradina za 2017.g.
9. Prijedlog Programa pomoći socijalno ugroženim osobama na području Grada Skradina za 2017.g.
10. Prijedlog Odluke o obračunu i naplati naknade za razvoj sustava javne vodoopskrbe i javne odvodnje na području Grada Skradina.
11. Prijedlog Analize stanja sustava civilne zaštite Grada Skradina za 2016.g.
12. Prijedlog Godišnjeg plana razvoja sustava civilne zaštite Grada Skradina u 2017.g.
13. **DRAGAN SMOLIĆ, vijećnik SDSS-a:**

„1. Stupovi i rasvjeta

2. Asfaltiranje puta Ljeljani-Stanari.“

ODGOVORI:

 Gradonačelnik Nediljko Dujić je odgovorio:

„1. Pozdravljam nazočne vijećnike. Što se tiče odgovora na Vaše prvo pitanje, nije problem nabaviti rasvjetno tijelo jer njih ima na lageru u Šibeniku. Vi ste postavili zahtjev i za stup i za rasvjetno tijelo. Što se tiče stupova nama je preskupo naručivati 3 ili 5 stupova jer toga nema na lageru niti ih možemo držati. Vaš zahtjev za 3 stupa ići će kad se objedini više zahtjeva, a u pravilu nabavljamo i vozimo kad se objedine zahtjevi za 10 i više stupova. To je jedini razlog zašto Vam to još nije riješeno. U proceduri je, opravdan je zahtjev i bit će riješeno, ali čekamo da se skupi zahtjeva za 10 ili više stupova. Stupovi javne rasvjete dolaze iz Zagreba i vrlo je neisplativo i neekonomično plaćati prijevoz za stupove kojih ima manje od 10. Ne želim da nam Revizija stavlja primjedbu na rad zbog neopravdanih zahtjeva i razloga. Ne mogu plaćati skuplji prijevoz nego materijal i rad. Shvatite i Vi da se ja moram ponašati ekonomično. Sve što sam obećao, a opravdano je, pokušao sam izvršiti. Prema tome, Vi ste meni svi ovdje jednaki i Vaši opravdani zahtjevi, neovisno o političkoj stranci kojoj pripadate. Jedini razlog zašto to nije napravljeno je što moramo imati 10 ili više narudžbi stupova da bi ih doveli iz Zagreba i to je jedini razlog zašto ćete pričekati još koje vrijeme i bit će Vam napravljeno.

2. Podnesite pisani zahtjev, pa će se i to napraviti. Nakon Nove godine, otići će se na teren, snimiti situacija i vidjeti šta se može napraviti.“

-3-

Prije postavljanja novog vijećničkog pitanja, predsjednica Gradskog vijeća Grada Skradina Katarina Šošić utvrdila je kako je sjednici nazočan vijećnik Branko Dragović, te je sjednici nazočno 10 (deset) vijećnika.

1. **BRANKO DRAGOVIĆ, nezavisni vijećnik:**

„1. Šta je radio kad nije bio dogradonačelnik Milović na prošloj sjednici Vijeća, kupio novce za janjce, a nije bio na sjednici Vijeća“

 Vijećnik Tome Računica javio se za riječ i rekao kako moli predsjednicu Gradskog vijeća Grada Skradina Katarinu Šošić da ne dozvoli postavljanje ovakvih pitanja. Vijećnik Branko Dragović inzistira na odgovoru na ovo pitanje i zahtijeva da isti uđe u Zapisnik.

 Predsjednica Gradskog vijeća Grada Skradina Katarina Šošić dala je riječ zamjeniku gradonačelnika Grada Skradina Nikoli Miloviću.

ODGOVORI:

Zamjenik gradonačelnika Nikola Milović je odgovorio:

„Slažem se s mišljenjem vijećnika Tome Računice i ovo Vijeće je do sada sve sjednice odradilo vrlo odgovorno i profesionalno. Ne sjećam se što je jučer bilo, nešto sam rasteresen jer sam imao smrtni slučaj u obitelji. Da, kupio sam za guvno, za kapelu, za kužinu, znajući u kakvoj je situaciji naš grad i ne može se uvijek i danas i isti sekund dati. Znači sad kad bi mi netko dao loto sedmicu ne bi se mogao sjetiti, ali sigurno isti dan kad sam tražio odobrenje od gradonačelnika da taj dan za vrijeme održavanja sjednice nisam to radio.“

Predsjednica Gradskog vijeća Grada Skradina Katarina Šošić, sukladno članku 78.st.7. Poslovnika Gradskog vijeća Grada Skradina, koji određuje redoslijed usvajanja Zapisnika s prethodne sjednice, te sukladno članku 101.st.1. Poslovnika Gradskog vijeća Grada Skradina, pitala vijećnike da li imaju primjedbe na Zapisnik s 22. sjednice Gradskog vijeća Grada Skradina. Kako se nitko nije javio, predsjednica Gradskog vijeća Grada Skradina Katarina Šošić stavila je isti na glasovanje. Zapisnik s 22. sjednice Gradskog vijeća Grada Skradina jednoglasno je usvojen.

-4-

**RASPRAVA I ODLUČIVANJE**

**Točka 1.**

**Izvješće o stavljanju mandata vijećnika u mirovanje**

**iz osobnih razloga i određivanju zamjenika**

 Predsjednica Gradskog vijeća Grada Skradina Katarina Šošić dala je riječ predsjednici Mandatne komisije Kristini Vlaić Bubalo. Predsjednica Mandatne komisije Kristina Vlaić Bubalo izvjestila je vijećnike kako je dana 15. prosinca 2016.g. u prostorijama Grada Skradina, s početkom u 09,45 sati održana 5. sjednica Mandatne komisije na kojoj su razmatrani podnesci vijećnika Jure Mandušića i Hrvatske stranke prava dr. Ante Starčević, Županijsko vijeće Šibensko-kninske županije Hrvatske stranke prava dr. Ante Starčević. Naime, dana 8. prosinca 2016.g, vijećnik Jure Mandušić podnio je zahtjev za stavljanjem mandata u mirovanje iz osobnih razloga. Isto tako, dana 8. prosinca 2016.g. dostavljen je podnesak Hrvatske stranke prava dr. Ante Starčević, Županijsko vijeće Šibensko-kninske županije Hrvatske stranke prava dr. Ante Starčević kojim za njegovog zamjenika određuju Marina Žižića, iz Rupa, Rupe 107, 22222 Skradin, a koji se, na izborima za članove Gradskog vijeća Grada Skradina provedenim 19. svibnja 2013.g., nalazio na 10. mjestu liste kandidata HRVATSKE STRANKE PRAVA dr. ANTE STARČEVIĆ – HSP AS.

Sukladno navedenom, Mandatna komisija izradila je Izvješće koje glasi:

„Na temelju članaka 3. st. 3., i 19. st.3. Poslovnika Gradskog vijeća Grada Skradina („Službeni vjesnik Šibensko-kninske županije“, broj 17/09, 5/13), Mandatna komisija podnosi

I Z V J E Š Ć E

o stavljanju mandata vijećnika u mirovanje

iz osobnih razloga i određivanju zamjenika

I Dana 08. prosinca 2016.g. zaprimljen je zahtjev vijećnika Jure Mandušića za stavljanjem

 mandata u mirovanje iz osobnih razloga na dužnost člana Gradskog vijeća Grada Skradina

 – što za posljedicu ima mirovanje mandata.

II Podneskom od 08. prosinca 2016.g. Hrvatska stranka prava dr. Ante Starčević, Županijsko

 vijeće Šibensko-kninske županije Hrvatske stranke prava dr. Ante Starčević, odredilo je

 vijećnika zamjenika i to: Marin Žižić iz Rupa, Rupe 107, 22222 Skradin, a koji se,

 na izborima za članove Gradskog vijeća Grada Skradina provedenim 19. svibnja 2013.g.,

 nalazio na 10. mjestu liste kandidata HRVATSKE STRANKE PRAVA dr. ANTE

 STARČEVIĆ – HSP AS.

III Polazeći od gore navedenog, Mandatna komisija smatra da mandat vijećnika Jure Mandušića

 u Gradskom vijeću Grada Skradina miruje s danom dostave zahtjeva za stavljanjem mandata

 u mirovanje iz osobnih razloga. Zamjenik koji umjesto njega počinje obnašati dužnost

 vijećnika u Gradskom vijeću Grada Skradina je Marin Žižić, iz Rupa, Rupe 107, 22222

 Skradin, te se podnošenjem ovog Izvješća mandat imenovanog treba smatrati verificiranim.“

-5-

Izvješće Mandatne komisije prima se na znanje.

 S obzirom da sjednici nije nazočan vijećnik Marin Žižić, predsjednica Gradskog vijeća Grada Skradina Katarina Šošić navela je kako će vijećnik Marin Žižić, kad počinje obavljati dužnost vijećnika, položiti svečanu prisegu na prvoj idućoj sjednici na kojoj će biti nazočan, a sukladno članku 5. stavku 4. Poslovnika Gradskog vijeća Grada Skradina („Službeni vjesnik Šibensko-kninske županije“ broj 17/09, 5/13).

 Izvješće se prilaže Zapisniku pod 1) i čini njegov sastavni dio.

**Točka 2.**

**Prijedlog III Izmjena i dopuna Proračuna Grada Skradina za 2016.g.**

O prijedlogu III Izmjena i dopuna Proračuna Grada Skradina za 2016.g. uvodno izlaganje podnio je gradonačelnik Grada Skradina Nediljko Dujić. Naveo je kako je su vršena usklađenja Proračuna Grada Skradina za 2016.g. koji je donesen u prosincu 2015.g. To je bilo potrebno napraviti kad se vidjelo da se planirane investicije neće moći realizirati zbog neraspisivanja natječaja od strane države i da natječaji neće biti raspisani do kraja godine, a zbog poznatih političkih zbivanja u državi i provođenja izvanrednih parlamentarnih izbora. Slijedom navedenog, a i zbog činjenice što je kraj godine, sa stručnim službama detaljno je analizirao cijeli Proračun i ponudio Gradskom vijeću Grada Skradina novi iznos od 14.112.990,00 kn. Razlika od nešto manje od 600.000,00 kn nastati će iz razloga što neke investicije koje su planirane unutar Proračuna neće biti ostvarene. Potom je naveo o kojim investicijama je riječ:

* Urbanistički plan uređenja Grada Skradina – potpisan je ugovor, ali nema obveze plaćanja do 31.12.2016.g.
* Izrada projektne dokumentacije za uređenje plaže u Skradinu – iz razloga što se s državom uspjela riješiti granica pomorskog dobra. Rješavanje je trajalo pune tri godine i tek je nedavno to riješeno. Dok se nije riješila ta granica nisu se smjele poduzimati ostale radnje kao što je izrada elaborata i sl.
* Kod nerazvrstanih cesta se planiralo 200.000,00 kn, a ostvareno je 180.000,00 kn
* Izrada javne rasvjete – na početku godine plan je bio da se izgradi javna rasvjeta od parkinga do mosta. U međuvremenu je izrađena projektna dokumentacija za to, ali u zadnja dva mjeseca došlo je do promjene situacije. Naime, uspjelo se dogovoriti s tvrtkom „Hrvatske ceste“ da se u njihov plan uvrsti rekonstrukcija navedene ceste za koju je naručena projektna dokumentacija. Daljnji plan je da se do ljeta iduće godine dobije građevinska dozvola za rekonstrukciju te državne ceste koja je vraćena u kategoriju državne ceste. Izgradit će se moderna prometnica koja će osim punog profila kolničkih traka imati i biciklističku stazu i šetnicu. Također bi se izgradio novi most na Rivinoj jaruzi koji će imati nogostup i biciklističku stazu. Sukladno tome projektu radila bi se se i javna rasvjeta.

Na kraju je naveo kako projekcija III Izmjena i dopuna Proračuna Grada Skradina za 2016. pokazuje kako će se kraj godine dočekati u pozitivnom poslovanju. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Katarina Šošić stavila je na glasovanje prijedlog III Izmjena i dopuna Proračuna Grada Skradina za 2016.g., te je isti jednoglasno usvojen.

III Izmjene i dopune Proračuna prilažu se Zapisniku pod 2) i čine njegov sastavni dio.

-6-

**Točka 3.**

**Prijedlog Izmjena i dopuna Programa gradnje objekata i uređaja komunalne**

**infrastrukture na području Grada Skradina u 2016.g. (II)**

 O prijedlogu Izmjena i dopuna Programa gradnje objekata i uređaja komunalne infrastrukture na području Grada Skradina u 2016.g. (II) uvodno izlaganje podnio je gradonačelnik Grada Skradina Nediljko Dujić. U svom izlaganju detaljno je obrazložio stavku „1.2. NERAZVRSTANE CESTE“.

Prije otvaranja rasprave, predsjednica Gradskog vijeća Grada Skradina Katarina Šošić utvrdila je kako je sjednici nazočan vijećnik Milenko Milović, te je sjednici nazočno 11 vijećnika. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Katarina Šošić stavila je na glasovanje prijedlog Izmjena i dopuna Programa gradnje objekata i uređaja komunalne infrastrukture na području Grada Skradina u 2016.g. (II), te je isti jednoglasno usvojen.

Izmjene i dopune Programa prilažu se Zapisniku pod 3) i čine njegov sastavni dio.

**Točka 4.**

**Prijedlog Izmjena i dopuna Programa održavanja komunalne**

**infrastrukture na području Grada Skradina u 2016.g. (II)**

 Nakon kratkog uvodnog obrazloženja od strane gradonačelnika Grada Skradina Nediljka Dujića o prijedlogu Izmjena i dopuna Programa održavanja komunalne infrastrukture na području Grada Skradina u 2016.g. (II), otvorena je rasprava.

 Kako se nitko nije javio za riječ, predsjednica Gradskog vijeća Grada Skradina Katarina Šošić stavila je na glasovanje prijedlog Izmjena i dopuna Programa održavanja komunalne infrastrukture na području Grada Skradina u 2016.g. (II), te je isti jednoglasno usvojen.

 Izmjene i dopune Programa prilažu se Zapisniku pod 4) i čine njegov sastavni dio.

**Točka 5.**

**Prijedlog Izmjena i dopuna Programa javnih potreba**

**u kulturi na području Grada Skradina za 2016.g. (II)**

Nakon kratkog uvodnog obrazloženja od strane gradonačelnika Grada Skradina Nediljka Dujića o prijedlogu Izmjena i dopuna Programa javnih potreba u kulturi na području Grada Skradina za 2016.g. (II), otvorena je rasprava.

 Kako se nitko nije javio za riječ, predsjednica Gradskog vijeća Grada Skradina Katarina Šošić stavila je na glasovanje prijedlog Izmjena i dopuna Programa javnih potreba u kulturi na području Grada Skradina za 2016.g. (II), te je isti jednoglasno usvojen.

 Izmjene i dopune Programa prilažu se Zapisniku pod 5) i čine njegov sastavni dio.

-7-

**Točka 6.**

**Prijedlog Izmjena i dopuna Programa javnih potreba**

**u športu na području Grada Skradina za 2016.g. (I)**

Nakon kratkog uvodnog obrazloženja od strane gradonačelnika Grada Skradina Nediljka Dujića o prijedlogu Izmjena i dopuna Programa javnih potreba u športu na području Grada Skradina za 2016.g. (I), otvorena je rasprava.

 Kako se nitko nije javio za riječ, predsjednica Gradskog vijeća Grada Skradina Katarina Šošić stavila je na glasovanje prijedlog Izmjena i dopuna Programa javnih potreba u športu na području Grada Skradina za 2016.g. (I), te je isti jednoglasno usvojen.

 Izmjene i dopune Programa prilažu se Zapisniku pod 6) i čine njegov sastavni dio.

**Točka 7.**

**Prijedlog Izmjena i dopuna Programa pomoći socijalno**

**ugroženim osobama na području Grada Skradina za 2016.g. (II)**

Nakon kratkog uvodnog obrazloženja od strane samostalnog upravnog referenta za kulturu, šport, socijalnu skrb i predškolski odgoj Antonija Brajkovića o prijedlogu Izmjena i dopuna Programa pomoći socijalno ugroženim osobama na području Grada Skradina za 2016.g. (II), gradonačelnik je izvjestio vijećnike Grada Skradina kako je Grad kupio patike za djecu od 1-4 razreda osnovne škole. Patike su kupljene od tvrtke „Borovo“ i ovim činom htjela su se ostvariti dva cilja: prvi je da se potpomogne domaća proizvodnja i prodaja, a drugi da se djeca više bave sportom i zdravim aktivnostima. Potom je otvorena rasprava.

 Kako se nitko nije javio za riječ, predsjednica Gradskog vijeća Grada Skradina Katarina Šošić stavila je na glasovanje prijedlog Izmjena i dopuna Programa pomoći socijalno ugroženim osobama na području Grada Skradina za 2016.g. (II), te je isti jednoglasno usvojen.

 Izmjene i dopune Programa prilažu se Zapisniku pod 7) i čine njegov sastavni dio.

**Točka 8.**

**Prijedlog Proračuna Grada Skradina za 2017.g. s Projekcijom**

**Proračuna Grada Skradina za 2017.g.-2019.g.**

 O prijedlogu Proračuna Grada Skradina za 2017.g. s Projekcijom Proračuna Grada Skradina za 2017.g.-2019.g. uvodno izlaganje podnio je gradonačelnik Nediljko Dujić. Naveo je kako je prijedlog Proračuna vrlo ambiciozan, ali ostvariv. Pripreman je tako i predočen vijećnicima na način da više-manje svi projekti o kojima je bilo riječi budu implementirani u Proračun i budu izvršeni. Prijedlog Proračuna nije, kako kaže, rađen napamet, već je prije izrade i uvrštavanja projekata razgovarano sa svakim resornim ministrom kakve su šanse za realizacijom istih i kakve su šanse za raspisivanje natječaja za sredstva EU. Kada se dobilo „zeleno svjetlo“ za pojedini projekt isti su uvršteni u Prijedlog Proračuna. Tvrdi kako 90%, pa i više predloženog Proračuna može biti izvršeno. Naveo je, da kako sada stvari stoje, neće biti izvršitelj Proračuna cijelu godinu, ali će biti taj koji će pomoći da se ovaj Proračun izvrši s

-8-

pozicije saborskog zastupnika i onog što će raditi od šestog mjeseca. Iz toga razloga je ambiciozan i odlučan kako će se napraviti planirano. Potom je otvorena rasprava.

 Vijećnik Tome Računica javio se za riječ i rekao kako se u financije baš puno ne razumije, ali iz laički promatranih stavki prijedloga Proračuna ne može iščitati što je razvojno i što je životno bitno za Grad Skradin u idućoj godini. Po njemu, sve prikazane stavke prikazuju rashode tekućeg poslovanja i to je dobro usklađeno i vjeruje da će to biti ostvareno. Međutim, ono što mu upada u oči to su groblja, mrtvačnice i po njemu se radi o nelogičnim, odnosno velikim iznosima, a onda s druge strane postoji stavka za unaprjeđenje poljoprivrede i planirani iznos od 15.000,00 kn. Iz predloženog Proračuna ne vidi što je to što bi mladim ljudima omogućilo život u Skradinu i što bi ih zadržalo. Mišljenja je da se ovim prijedlogom Proračuna nije dovoljno bavilo demografskom situacijom koja je aktualna u cijeloj Hrvatskoj, odnosno da se nije dovoljno bavilo s mladim ljudima od 19, 20 godina koji su na životnoj prekretnici za odluku što će i kako dalje. Ne želi optuživati, ali traži dodatno pojašnjenje. Naveo je kako su stavke ovog prijedloga Proračuna jasnije nego što su to bile prije, ali je mišljenja kako bi trebalo napraviti jedno jasnije i potpunije izvješće s detaljnijim obrazloženjem u kojem bi bili navedene investicije kao što je to prethodno navedeno s izgradnjom ceste. Postavio je pitanje da li je Gradska uprava razmišljala o stvaranju uvjeta za otvaranje kojeg staračkog doma, kako bi ljudi starije životne dobi mogli imati pristojan život. Mišljenja je kako bi Gradska uprava i vijećnici Grada trebali iznaći mogućnost da ljude savjetuju, pogotovo mlade ljude, što bi oni mogli raditi i da im se stvore pretpostavke za to. Mišljenja je kako je Gradska uprava za to i namijenjena, odnosno da stvori pretpostavke života u jednoj sredini.

 Pročelnik Jedinstvenog upravnog odjela Grada Skradina Josip Silov rekao je kako bi odgovorio vijećniku kakva je situacija po pitanju staračkih domova na području Grada Skradina. Na području Grada Skradina postoji jedan starački dom u Bratiškovcima pod nazivom „Agape“. To je dom za nemoćne osobe. Ista ta firma koja ima dom u Bilicama ima u vlasništvu teren u Bićinama već 3-4 godine i čekaju izvor financiranja za gradnju još jednog doma. Razgovori po ovom pitanju vođeni su s gospodinom Duilom koji je vodio poslove oko nekretnine pod nazivom „Vila Roza“ (stara zapaljena kuća u ul. Dr. Franje Tuđmana u Skradinu). Tamo je bio predviđen starački dom tzv. „elitne kategorije“. Što je s tim projektom, nema informacija jer se radi o privatnom vlasništvu. Starački dom koji bi gradio Grad ne treba očekivati jer to nije djelatnost koja je u domeni Grada.

 Gradonačelnik Nediljko Dujić dodao je kako pomaže jedan projekt pripreme za otvaranje staračkog doma na zapadnom dijelu Grada, odnosno u zgradi bivše osnovne škole u Krkoviću. Kada se sve navedeno zbroji radi se o smještajnom kapacitetu za oko 100 osoba i to bi trebalo biti dovršeno u 2018.g. Gradonačelnik Nediljko Dujić dalje je odgovorio na primjedbu vijećnika Tome Računice koja se odnosi na groblja i mrtvačnice. Naveo je kako je to, između ostalih, osnovna djelatnost Grada. Stanje koje je zatečeno na 14 groblja bilo je strašno. Groblja su bila zapuštena i neuredna, odnosno bila je opća devastacija i samo organiziranim postupanjem Grada, groblja su urbanizirana. Zadnji projekt bio je u Skradinu i može se reći da se uspjelo i to riješiti. Nije sretan kada mora uređivati groblja, ali je svjestan kako se i to mora, jer groblja predstavljaju jednu fazu života. Što se tiče razvojnih projekata ponovio je prethodno navedenu rekonstrukciju državne ceste s pripadajućom biciklističkom stazom i šetnicom i koja ide u svrhu razvoja turističke ponude Grada. Investicija će koštati između 3.500.000,00-5.000.000,00 kn, a možda čak i više od cca 1.000.000,00 €. Dalje je naveo kako se u 2017.g. planira pronaći investitor za turističko-ugostiteljsku djelatnost na plaži u Skradinu (Krečana).

-9-

 Predsjednica Gradskog vijeća Grada Skradina Katarina Šošić utvrdila je kako je sa sjednice izašao vijećnik Branko Dragović, te je sjednici nazočno 10 vijećnika.

Gradonačelnik Nediljko Dujić dalje je rekao kako će do Uskrsa 2017.g., JU Nacionalni park Krka napraviti novo pristanište na bivšoj plaži „Pionir“. Na taj način povećat će se nivo funkcioniranja dolaska i odlaska turista, a dovest će i do zapošljavanja određenog broja ljudi. Isto tako, završavaju se radovi na uređenju recepcije na ulazu u Roški slap, te će i tu doći do zapošljavanja ljudi. Dalje je nabrojio koje će se ulice u Skradinu nastaviti uređivati kako bi predstojeću turističku sezonu dočekali pripremljeni.

Predsjednica Gradskog vijeća Grada Skradina Katarina Šošić utvrdila je kako je sjednici ponovo nazočan vijećnik Branko Dragović, te je sjednici nazočno 11 vijećnika.

Što se tiče pomoći u poljoprivredi, gradonačelnik Nediljko Dujić rekao je kako sukladno zakonu Grad ne može to financirati, već to država financira putem propisanih linija i to Obiteljska poljoprivredna gospodarstva prate i sudjeluju. Planirana sredstva u Proračunu odnose se na podmirivanje pojedinih manifestacija („Dani vina“ i sl.).

Dodao je i kako se izmjenama i dopunama Prostornog plana uređenja i izmjenama i dopunama Urbanističkog plana uređenja naselja Skradin stvaraju uvjeti za kvalitetniji razvoj i život. U svom izlaganju, kazao je kako se standard jednog naselja, grada, sredine mjeri u komunalnoj opremljenosti, a što je podignuto na jednu visoku razinu. Na kraju izlaganja rekao je kako je Grad Skradin postao poznat po „Kulturnom ljetu“ za vrijeme kojeg se održava iznimno bogat i kvalitetan program o čemu svjedoči brojna publika koja prisustvuje predstavama i koncertima.

 Kako se više nitko nije javio za riječ, predsjednica Gradskog vijeća Grada Skradina Katarina Šošić stavila je na glasovanje prijedlog Proračuna Grada Skradina za 2017.g. s Projekcijom Proračuna Grada Skradina za 2017.g.-2019.g., te je isti usvojen s 10 (deset) glasova -ZA i 1 (jednim) -SUZDRŽANIM glasom.

 Proračun s Projekcijom prilaže se Zapisniku pod 8) i čini njegov sastavni dio.

**Točka 9.**

**Prijedlog Plana razvojnih programa Grad Skradin 2017.g.-2019.g.**

 Predsjednica Gradskog vijeća Grada Skradina otvorila je raspravu o prijedlogu Plana razvojnih programa 2017.g.-2019.g.

 Kako se nitko nije javio za riječ, predsjednica Gradskog vijeća Grada Skradina Katarina Šošić stavila je na glasovanje prijedlog Plana razvojnih programa Grad Skradin 2017.g.-2019.g., te je isti jednoglasno usvojen.

 Plan se prilaže Zapisniku pod 9) i čini njegov sastavni dio.

-10-

**Točka 10.**

**Prijedlog Odluke o izvršenju Proračuna Grada Skradina za 2017.g.**

Predsjednica Gradskog vijeća Grada Skradina otvorila je raspravu o prijedlogu Odluke o izvršenju Proračuna Grada Skradina za 2017.g.

 Kako se nitko nije javio za riječ, predsjednica Gradskog vijeća Grada Skradina Katarina Šošić stavila je na glasovanje prijedlog Odluke o izvršenju Proračuna Grada Skradina za 2017.g., te je ista jednoglasno usvojena.

 Odluka se prilaže Zapisniku pod 10) i čini njegov sastavni dio.

**Točka 11.**

**Prijedlog Programa gradnje objekata i uređaja komunalne**

**infrastrukture na području Grada Skradina u 2017.g.**

Predsjednica Gradskog vijeća Grada Skradina otvorila je raspravu o prijedlogu Programa gradnje objekata i komunalne infrastrukture na području Grada Skradina u 2017.g.

 Kako se nitko nije javio za riječ, predsjednica Gradskog vijeća Grada Skradina Katarina Šošić stavila je na glasovanje prijedlog Programa gradnje objekata i uređaja komunalne infrastrukture na području Grada Skradina u 2017.g., te je isti jednoglasno usvojen.

 Program se prilaže Zapisniku pod 11) i čini njegov sastavni dio.

**Točka 12.**

**Prijedlog Programa održavanja komunalne**

**infrastrukture na području Grada Skradina u 2017.g.**

Predsjednica Gradskog vijeća Grada Skradina otvorila je raspravu o prijedlogu Programa održavanja komunalne infrastrukture na području Grada Skradina u 2017.g.

 Kako se nitko nije javio za riječ, predsjednica Gradskog vijeća Grada Skradina Katarina Šošić stavila je na glasovanje prijedlog Programa održavanja komunalne infrastrukture na području Grada Skradina u 2017.g., te je isti jednoglasno usvojen.

 Program se prilaže Zapisniku pod 12) i čini njegov sastavni dio.

**Točka 13.**

**Prijedlog Programa javnih potreba u kulturi**

**na području Grada Skradina za 2017.g.**

Predsjednica Gradskog vijeća Grada Skradina otvorila je raspravu o prijedlogu Programa javnih potreba u kulturi na području Grada Skradina za 2017.g.

Vijećnik Dragan Smolić javio se za riječ i pitao da li se mogu predvidjeti sredstva za manifestaciju „Kulturna večer Bribira“. Gradonačelnik Nediljko Dujić je odgovorio da kad bude

-11-

registrirana Udruga koja će podnijeti zahtjev za sufinanciranjem, tada će to moći biti i uvršteno u Program.

 Kako se više nitko nije javio za riječ, predsjednica Gradskog vijeća Grada Skradina Katarina Šošić stavila je na glasovanje prijedlog Programa javnih potreba u kulturi na području Grada Skradina za 2017.g., te je isti jednoglasno usvojen.

 Program se prilaže Zapisniku pod 13) i čini njegov sastavni dio.

**Točka 14.**

**Prijedlog Programa javnih potreba u športu**

**na području Grada Skradina za 2017.g.**

Predsjednica Gradskog vijeća Grada Skradina otvorila je raspravu o prijedlogu Programa javnih potreba u športu na području Grada Skradina za 2017.g.

 Kako se nitko nije javio za riječ, predsjednica Gradskog vijeća Grada Skradina Katarina Šošić stavila je na glasovanje prijedlog Programa javnih potreba u športu na području Grada Skradina za 2017.g., te je isti jednoglasno usvojen.

 Program se prilaže Zapisniku pod 14) i čini njegov sastavni dio.

**Točka 15.**

**Prijedlog Programa pomoći socijalno ugroženim**

**osobama na području Grada Skradina za 2017.g.**

Predsjednica Gradskog vijeća Grada Skradina otvorila je raspravu o prijedlogu Programa pomoći socijalno ugroženim osobama na području Grada Skradina za 2017.g.

 Kako se nitko nije javio za riječ, predsjednica Gradskog vijeća Grada Skradina Katarina Šošić stavila je na glasovanje prijedlog Programa pomoći socijalno ugroženim osobama na području Grada Skradina za 2017.g., te je isti jednoglasno usvojen.

 Program se prilaže Zapisniku pod 15) i čini njegov sastavni dio.

**Točka 16.**

**Prijedlog Odluke o obračunu i naplati naknade**

**za razvoj sustava javne vodoopskrbe i javne**

**odvodnje na području Grada Skradina**

 O prijedlogu Odluke o obračunu i naplati naknade za razvoj sustava javne vodoopskrbe i javne odvodnje na području Grada Skradina uvodno izlaganje podnio je gradonačelnik Grada Skradina Nediljko Dujić. Naveo je kako se ovom Odlukom uvodi obveza plaćanja posebne naknade za razvoj u svrhu financiranja izgradnje i ravnomjernog razvoja sustava javne vodoopskrbe i javne odvodnje na području Grada Skradina, te da su obveznici plaćanja naknade za razvoj svi korisnici usluga javne vodoopskrbe na području Grada Skradina. Osnovica za obračun naknade za razvoj je isporučena količina vode putem sustava javne vodoopskrbe u m3, a iznosi 1,20 kn/m3. Naknada za razvoj koristila bi se za sufinanciranje izgradnje sustava javne

vodoopskrbe i javne odvodnje na području Grada Skradina i za plaćanje izrade projekata i stručnog nadzora, a sve prema Planu gradnje i održavanja komunalnih vodnih građevina koji

donosi skupština isporučitelja vodnih usluga, Vodovoda i odvodnje d.o.o. Šibenik. Potom je otvorena rasprava.

-12-

 Vijećnik Branko Dragović je pitao što je s onim tumačenjem kako treba biti minimalno 50 stanovnika da bi se gradila vodovodna mreža. Gradonačelnik Nediljko Dujić mu je odgovorio kako je projekt napravljen do određene razine i kako se nije stalo na tome.

 Kako se više nitko nije javio za riječ, predsjednica Gradskog vijeća Grada Skradina Katarina Šošić stavila je na glasovanje prijedlog Odluke o obračunu i naplati naknade za razvoj sustava javne vodoopskrbe i javne odvodnje na području Grada Skradina, te je ista jednoglasno usvojena.

 Odluka se prilaže Zapisniku pod 16) i čini njegov sastavni dio

**Točka 17.**

**Prijedlog Analize stanja sustava civilne**

 **zaštite Grada Skradina za 2016.g.**

 O prijedlogu Analize stanja sustava civilne zaštite Grada Skradina za 2016.g. uvodno obrazloženje podnio je pročelnik Jedinstvenog upravnog odjela Grada Josip Silov. Naveo je kako se svake godine kada se donosi Proračun Grada donosi i Analiza stanja sustava civilne zaštite Grada. Dalje je naveo kako je došlo do promjene zakona, te je sukladno tome i napravljena predložena Analiza stanja stanja sustava civilne zaštite Grada Skradina za 2016.g. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Katarina Šošić stavila je na glasovanje prijedlog Analize stanja sustava civilne zaštite Grada Skradina za 2016.g., te je ista jednoglasno usvojena.

Analiza stanja prilaže se Zapisniku pod 17) i čini njegov sastavni dio.

**Točka 18.**

**Prijedlog Godišnjeg plana razvoja sustava**

**Civilne zaštite Grada Skradina u 2017.g.**

O prijedlogu Godišnjeg plana razvoja sustava civilne zaštite Grada Skradina u 2017.g. uvodno obrazloženje podnio je pročelnik Jedinstvenog upravnog odjela Grada Josip Silov. Naveo je kako je, vezano uz Analizu stanja sustava civilne zaštite Grada Skradina, Grad dužan izraditi Godišnji plan razvoja sustava civilne zaštite Grada Skradina u 2017.g. te se sukladno tome i postupilo. Dodao je kako je i ovaj prijedlog Godišnjeg plana napravljen sukladno donesenom Zakonu o sustavu civilne zaštite. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Katarina Šošić stavila je na glasovanje prijedlog Godišnjeg plana razvoja sustava civilne zaštite Grada Skradina u 2017.g., te je isti jednoglasno usvojen.

Godišnji plan prilaže se Zapisniku pod 18) i čini njegov sastavni dio.

Sjednica je završila u 11,45 sati.

**ZAPISNIČAR**

Paulina Radeljak,v.r. **GRADSKO VIJEĆE**

 **GRADA SKRADINA PREDSJEDNICA**

 Katarina Šošić,v.r.